FOTO'S: Jagluiperdvangs | Weg
Ek was al vroeg op omdat ek daarvan hou om in 'n park te wees sodra die hekke oopmaak. Dié oggend was dit dan ook so, veral omdat dit 'n entjie se ry is tot by die Kalahari Tented Camp (kort duskant Mata Mata), waar ek sou oornag.
Ek het onlangs 'n Mahindra Thar as 'n boskar aangeskaf. Die voertuig is basies en 'n mens voel nie te jammer vir hom oor stampe en stote nie – en dis ideaal vir die Kalahari ook. Twee-Rivieren is altyd my eerste basis omdat ek van ver af moet ry (Gauteng).
Ek hou daarvan om op verskillende plekke in die park te bly, want elke streek bied iets anders. Gewoonlik bly ek sowat twee aande op 'n plek voordat ek weer aanskuif, maar ek het laat bespreek en moes vat wat beskikbaar was.